als_Latn dik_Latn sag_Latn
Vetëm pak minuta më përpara, Ilir Meta dha një deklaratë publike, në të cilën theksoi se ishte i pranishëm në Lezhë për të mbrojtur votën e LSI. Megjithatë, brenda rreshtave, mund të lexohet një gabim trashanik logjik, që nxjerr zbuluar të gjithë inskenimin që LSI i ka bërë kësaj çështje.
Duke përshkruar ngjarjen e dhunshme të ndodhur në Shëngjin, Meta tha ekzaktësisht këto fjalë: “Sot në Shëngjin kanë sulmuar me armë, kanë qëlluar, dy herë, jo njëherë siç thotë policia e drogës, drejt aktivistit të LSI, Florian Dushku. Dhe e kanë goditur edhe me pistoletë në kokë. Kjo ngjarje ka ndodhur vetëm 70-80 metra larg qendrës së votimit në Shëngjin, në mes të ditës dhe në prani të shumë dëshmitarëve”.
Brenda të njëjtës deklaratë, Meta më pas thotë se ai do të shkojë menjëherë në Prokurori së bashku me militantin i “qëlluar në kokë” dhe të plagosur nga dy plumba (lexo të plotë deklaratën e Metës në – http://balkanweb.com/site/meta-akuza-policise-se-lezhes-fshehen-gezhojen-e-dyte-ju-tregoj-kush-qelloi-me-arme-ne-shengjin-emrat/)
Si ka mundësi, që militant i plagosur të jetë në gjendje të shkojë me këmbët e veta në Prokurori, pa pasur nevojë më përpara për shtrim në spital?
Shpjegimet e arsyeshme janë vetëm dy. Ose plagosja e militantit ka qenë pjesë e ndonjë inskenimi dhe në fakt nuk ka ndodhur asnjë plagosje ose kjo ngjarje është transformuar dhe ekzagjeruar tërësisht për qëllime të ngushta politike.
als_Latn als_Latn als_Latn als_Latn als_Latn